Document ID: 32010D0667

DECIZIA COMISIEI
din 4 noiembrie 2010
de modificare a Deciziei 2007/66/CE privind organizarea unui experiment temporar referitor la creșterea greutății maxime a loturilor de semințe de anumite plante furajere în conformitate cu Directiva 66/401/CEE a Consiliului
[notificată cu numărul C(2010) 7474]
(Text cu relevanță pentru SEE)
(2010/667/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 13a,
întrucât:
(1)
Experimentul temporar prevăzut de Decizia 2007/66/CE a Comisiei (2) urmează să se încheie la 30 iunie 2012.
(2)
Decizia 2007/66/CE prevede ca experimentul ISTA (Asociația Internațională pentru Testarea Semințelor)/ISF (Federația Internațională pentru Semințe) privind dimensiunea loturilor de semințe de plante erbacee, astfel cum a fost adoptat de Consiliul OCDE (Organizația pentru Cooperare și Dezvoltare Economică), să continue, atunci când se derogă de la dimensiunea maximă a loturilor de semințe de graminee. Experimentul ISTA/ISF privind dimensiunea loturilor de semințe de plante erbacee continuă până la 31 decembrie 2013.
(3)
Experimentul temporar prevăzut de Decizia 2007/66/CE ar trebui să ia sfârșit, de asemenea, la 31 decembrie 2013, în scopul alinierii datei de încheiere a acestui experiment cu data terminării experimentului ISTA/ISF.
(4)
În plus, referința la experimentul ISTA/ISF ar trebui actualizată, întrucât există un nou site internet.
(5)
Prin urmare, Decizia 2007/66/CE ar trebui modificată în consecință.
(6)
Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
ADOPTĂ PREZENTA DECIZIE:
Articolul 1
Articolul 3 din Decizia 2007/66/CE se înlocuiește cu următorul text:
„Articolul 3
Experimentul temporar începe la 1 ianuarie 2007 și se termină la 31 decembrie 2013”.
Articolul 2
Nota de subsol 1 din anexa la Decizia 2007/66/CE se înlocuiește cu următorul text:
„(1)
http://www.seedtest.org/en/ista_isf_experiment_on_herbage_seed_lot_size_content---1--1265--484.html”.
Articolul 3
Prezenta decizie se adresează statelor membre.
Adoptată la Bruxelles, 4 noiembrie 2010.

Labels: 17
7
3
6
15